6. ΑΠΟΦΑΣΗ ΥΠΟΥΡΓΩΝ ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ & ΔΗΜΟΣΙΩΝ ΕΡΓΩΝ - ΠΟΛΙΤΙΣΜΟΥ –  ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ Αριθ. Α-ΟΙΚ 19836/1467 της 29 Ιουν.-26 Ιουλ.2001 (ΦΕΚ Β΄965) Ορισμός των απαραίτητων τροχιοδρομικών έργων για την εξυπηρέτηση, των ολυμπιακών εγκαταστάσεων και των ολυμπιακών έργων. Έχοντας υπόψη τις διατάξεις: 1. α. της παρ. 5 του άρθρου 5 του ν. 2730/1999 (Α΄ 130) «Σχεδιασμός ολοκληρωμένη ανάπτυξη και εκτέλεση Ολυμπιακών έργων και άλλες διατάξεις όπως είχαν τροποποιηθεί, συμπληρωθεί και ισχύουν σήμερα». β. του άρθρου 7Α του ν. 2867/2000 (Α΄ 273) «Οργάνωση και λειτουργία των τηλεπικοινωνιών και άλλες διατάξεις» με το οποίο προβλέπεται η σύσταση θυγατρικής εταιρείας από την ΑΤΤΙΚΟ ΜΕΤΡΟ με σκοπό την επίβλεψη, κατασκευή, δημοπράτηση κ.λ.π., δικτύου αστικών τροχιοδρόμων ΤΡΑΜ. γ. του άρθρου 29Α του ν. 1558/1985 (Α΄ 137), όπως προστέθηκε με το άρθρο 27 του ν. 2081/1992 (Α΄ 154) και αντικαταστάθηκε με το άρθρο 1 παρ. 2 του ν. 2469/1997 (Α΄ 38). 2. Το υπ’ αριθμ. 12728/12.2.2001 καταστατικό σύστασης Ανώνυμης Εταιρείας με την επωνυμία «ΤΡΑΜ Α.Ε.» (Τ.Α.Ε. & .ΕΠΕ1241/8.2.2001) 3. Το υπ’ αριθμ. 411/19.3.2001 έγγραφο του Οργανισμού Αθήνας και το απόσπασμα πρακτικών της 79ης τακτικής συνεδρίασης της Ε/Ε, περί χωροθέτησης σύγχρονου τροχιοδρόμου (τραμ) στην περιοχή της Αθήνας, από το οποίο προκύπτει ότι το εν λόγω δίκτυο θα έχει καθοριστική και κρίσιμη συμβολή στην επιτυχία τέλεσης των Ολυμπιακών Αγώνων του 2004, στον τομέα διακίνησης θεατών προς την παραλιακή ζώνη ολυμπιακών δραστηριοτήτων, 4. Το υπ’ αριθμ. 0015/6.4.2001 έγγραφο της ΤΡΑΜ Α.Ε. 5. Το γεγονός ότι από τις διατάξεις της απόφασης αυτής δεν προκαλείται δαπάνη σε βάρος του κρατικού προϋπολογισμού 6 To υπ’ αριθμ ΥΠΠΟ/ΑΡΧ/Α1/Φο3/27763/1682/29,5 -2001 έγγραφο του Υπουργείου Πολιτισμού. 7. Την υπ’ αριθμ. ΟΙΚ. 102967/30.4.2001 ΕΥΠΕ/ΥΠΕΧΩΔΕ Απόφαση Προέγκρισης Χωροθέτηση του έργου, αποφασίζουμε: 1. Ορίζουμε ως έργο απαραίτητο για την εξυπηρέτηση των Ολυμπιακών Εγκαταστάσεων και των έργων υποστήριξης τους το έργο του τροχιοδρόμου (τραμ) στην περιοχή της Αθήνας. 2. Το έργο εξυπηρετεί τις παρακάτω διαδρομές: α. Αφετηρία Ζαππείου - Αρδηττού - Ιωσήφ Ρωγών - Συγγρού - Αμαλίας - Β. Όλγας - Καλιρρόης - Στρογκόνωφ - Κασομούλη - Σαρκουδήνου Γούβελη - Ηλ. Ήλιου - Μάχης Αναλάτου - Ελ. Βενιζέλου - Αχιλλέως - Λεωφ. Ποσειδώνος (Κλάδος Αθήνας - Π. Φαλήρου) β. Παραλιακή λεωφόρος Ποσειδώνος από Στάδιο Ειρήνης και Φιλίας (ΣΕΦ) μέχρι τη διασταύρωση με την οδό Ευρυάλης στην περιοχή Αγίου Κοσμά -Διαδόχου Παύλου - Αύρας - Α. Μεταξά - Τέρμα Πλ. Κρήτης (παραλλαγή στην περιοχή Παραλίας και Εμπ. Κέντρου Γλυφάδας, του κλάδου Ν. Φάληρο - Γλυφάδα) 3. Στο έργο περιλαμβάνονται για την τεχνική υποστήριξη των γραμμών τα παρακάτω αμαξοστάσια με τις αντίστοιχες γραμμές πρόσβασης, που μπορούν να χρησιμοποιηθούν και για την εκτέλεση δρομολογίων: α. Αμαξοστάσιο Τραμ στις υφιστάμενες εγκαταστάσεις της τεχνικής βάσης συντήρησης οχημάτων της Ολυμπιακής Αεροπορίας στον χώρο του Αεροδρομίου του Ελληνικού, με γραμμή πρόσβασης μέσα από το χώρο του υπό απομάκρυνση Αεροδρομίου. β. Εφεδρικό Αμαξοστάσιο Τραμ σε τμήμα του Χώρου Μηχανοεργοστασίου και Αποθήκης Υλικού του ΟΣΕ στη Λεύκα, με πρόσβαση από Ν. Φάληρο/Καμίνια (οδοί Καραολή-Δημητρίου, Σοφιανοπούλου, Επονιτών, Δωδεκανήσου, Φαλήρου). 4. Αρμόδιος φορέας εκτέλεσης του παραπάνω έργου είναι η ΤΡΑΜ Α.Ε., η οποία το εκτελεί κατ’ απόλυτη προτεραιότητα, για λογαριασμό της και υπό την εποπτεία του Υπουργού Μεταφορών και Επικοινωνιών. (Μετά τη σελ.154(β) Σελ. 154,01 Τεύχος-Σελ. Τροχιόδρομοι Αθηνών – Πειραιώς 21.Δ.α.5α-6 